كنت زي زي أي طالب بروح دروس، كان الكل بيهابني و يحترمني، حتى المدرسين كانوا بيهابوني، كانوا بيفكروا في الكلام اللي بيقولوا ايوه زي ما بتقرأ كده علشان أنا كنت مش زي باقي البنات اللي مثلا لو المدرس شاب صغير و وسيم ابقى مسهوكة و مدلوقة عليه، بالعكس كنت بتقرف من النوعيه دي بس كنت بحضر الدروس علشان خاطر شرحهم بيبقى كويس مش أكتر، و في يوم كنت بحضر درس لمدرس اتعرفت على بنت اسمها نجمة، حاولت ابعدها عني لكن هي كانت مصره تقرب مني، سيبتها لم فهمت طريقة تفكيرها و عرفت ازاي أتعامل معاها،